Diari Oficial de la Generalitat Valenciana


Sumari del DOGV 7810, del 21-06-2016 (2016/4662)

Extracte de la Resolució del 31 de maig de 2016, del vicerectorat de Cultura i Igualtat, per la qual es convoca la XIII edició del Premi de Poesia César Simón.
---------------------------------------------------------------------------------------------------------------------------------------------------------------

### Dades del document

Número de DOGV
:   7810

Data del DOGV
:   21-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4662


Data del document
:   31-05-2016

Organisme emissor
:   Universitat de València

Tipus de document
:   Extracte

Extracte de la Resolució del 31 de maig de 2016, del vicerectorat de Cultura i Igualtat, per la qual es convoca la XIII edició del Premi de Poesia César Simón. [2016/4662]  
BDNS (identif.): 309479.  
«De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual el podeu consultar en la Base de Dades Nacional de Subvencions   
http://www.pap.minhap.gob.es/bdnstrans.  
  
Primer. Beneficiaris  
Poden optar a aquest premi autors i autores mitjançant la presentació d'un sol llibre de poemes.  
Les persones premiades en edicions anteriors no poden presentar-se novament al premi. Aquesta restricció no afecta, però, els qui hagueren obtingut accèssits o constaren entre els seleccionats en qualsevol edició. Tampoc no hi poden participar els qui tinguen relació de parentiu, professional o d'amistat íntima, o qualsevol una altra causa d'abstenció o recusació, amb els membres del jurat que ha de valorar els premis.  
  
Segon. Objecte  
Premiar el millor llibre de poemes que es presente a aquest concurs amb la finalitat de promoure la creació poètica en espanyol i la divulgació de les obres premiades en el context universitari i en la societat en general.  
  
Tercer. Bases reguladores  
La convocatòria d'aquest premi, així com les bases reguladores i la resolució, es publicarà en la pàgina web del Vicerectorat de Cultura i Igualtat de la Universitat de València http://www.uv.es/cultura i, si s'escau, en el seu tauler oficial, i ha de ser comunicada al guanyador o a la guanyadora.  
  
Quarta. Quantia  
El premi està dotat amb 3.000 euros, premi dinerari, i amb la dotació de 40 exemplars de l'obra guanyadora, premi en espècie, el valor de la qual ascendeix a 210 ?.  
El premi és indivisible i pot ser declarat desert.   
La quantitat abonada com a premi dinerari està subjecta a les retencions legalment establertes d'acord amb la legislació fiscal.  
El premi comporta la publicació del poemari guanyador en la «Colección Calabria» de l'editorial Denes. La participació en aquesta convocatòria comporta que el guanyador o la guanyadora accepta la publicació del llibre premiat.  
S'entén que el guanyador o la guanyadora cedeix els drets d'autor que li puguen correspondre per aquesta primera edició a la Universitat.  
  
En les edicions posteriors de l'obra s'ha de fer constar expressament l'esment següent: «Obra guanyadora del XIII Premi de Poesia César Simón de la Universitat de València».  
  
Cinquena. Termini de presentació de sol·licituds  
El termini per a presentar els llibres de poemes comença l'endemà de la publicació d'aquestes bases en la pàgina web i en el Diari Oficial de la Comunitat Valenciana i acaba el 7 de setembre de 2016, inclusivament.  
  
Sisena. Altres dades  
Els llibres de poemes, han de ser originals i inèdits i no poden haver estat presentats en convocatòries anteriors ni simultàniament a altres concursos, ni tampoc haver estat premiats.  
L'extensió de l'original ha de ser entre 30 i 60 poemes, en Din-A4, a doble espai (preferiblement, per ambdues cares). S'hi ha de fer servir una lletra tipus Times new roman de mida 12 o equivalent.  
S'ha adjuntar un fitxer electrònic de l'original presentat per tal que puga ser utilitzat en el cas que siga guanyador o finalista i es publique. No s'admeten poemaris si els seus drets d'autor estan compromesos amb tercers.  
La persona guanyadora del premi es compromet a lliurar la seua obra en format electrònic amb caràcter immediat.  
Els originals no premiats seran destruïts.  
  
València, 31 de maig de 2016.- El rector, p. d. (DOCV 01.03.2016), el vicerector de Cultura i Igualtat: Antonio Ariño Villarroya.